Wilkinson Sword
Wilkinson Sword je brend u vlasništvu kompanije Edgewell Personal Care za oštrice, britve ("žilete") i druge proizvode za ličnu njegu koje se prodaju na evropskom tržištu. Osnovan je kao kompanija sa sjedištem u Londonu 1772. godine. Osnivač kompanije bio je Henry Nock, a isprva kompanija se bavila proizvodnjom oružja. U Engleskoj, kompanija je oružje proizvodila u Shotley Bridgeu, u okrugu Durham. Osim mačeva, kompanija je također izrađivala oružje, bajonete i razne proizvode poput pisaćih mašina, vrtnih i običnih makaza i motocikala. Opremu za vrt Wilkinson Sword i danas proizvodi te je plasira na tržište preko E. P. Barrusa u licenciranom aranžmanu. Wilkinson Sword je tokom godina svoje proizvode izrađivao na tri lokacije u Ujedinjenom Kraljevstvu: u Londonu, (Chelsea i Acton), Cramlingtonu u Northumberlandu i Bridgendu u Velsu, gdje se nalazila proizvodnja vrtnog alata. Godine 2000, kompanija je zatvorila svoju tvornicu za britve u UK i konsolidirala proizvodnju u Njemačkoj.